**Technická špecifikácia**

**Odber, nakládka a likvidácia škvary a popolčeka**

Spoločnosť MH Teplárenský holding, a.s., závod Zvolen prevádzkuje v súčasnosti dva biomasové kotly s palivom drevná štiepka na výrobu prehriatej pary, každý s výkonom 20 MWt.

Pri spaľovaní biomasy (čistej drevnej štiepky) vznikajú dva druhy popola, ktoré v rámci prevádzky nie sú ďalej využiteľné:

1. **škvara**, ktoré je odvádzaná z roštu kotla a prostredníctvom mokrého vynášača popola je dopravovaná do popolového kontajnera, ktorý je následne vysypaný v areáli na určené miesto. V zmysle prílohy č. 1 k vyhláške č. 365/2015 Z. z., ktorou sa ustanovuje Katalóg odpadov je táto škvara zaradená ako: ***10 01 01 - popol, škvara a prach z kotlov okrem prachu z kotlov uvedeného v 10 01 04***
2. Suchý popolček, ktorý je vedený spalinovým traktom a prostredníctvom elektrostatického odlučovača separovaný z prúdiacich spalín. V zmysle prílohy č. 1 k vyhláške č. 365/2015 Z. z., je tento popolček zaradený ako: ***10 01 03 - popolček z rašeliny a neošetreného dreva***

Zoznam odpadov na zhodnotenie/likvidáciu:

|  |  |  |
| --- | --- | --- |
| **Názov** | **Katalógové číslo** | **Odhadované množstvo (ton)** |
| Popol, prach a škvara z kotlov | 10 01 01 | 1400 |
| Popolček | 10 01 03 | 400 |
| Zemina s kamenivom\* | 17 05 04 | 600 |

\* Pri manipulácii s popolom a škvarou na nespevnenej ploche, bude určitý objem odvážaných materiálov tvoriť zemina a kamenivo

Uvedené druhy odpadov sú kategórie „O“ Ostatný odpad.

Uvedené druhy odpadov sú orientačné, skutočné množstvá sa budú fakturovať po odvážení.

Položka „Zemina s kamenivom“ je opcia, ktorá sa nemusí nakoniec realizovať.

Materiál je voľne uložený na nespevnenom povrchu bývalej skládky uhlia. Uvedené množstvá odpadov sa môžu líšiť, preto podkladom na fakturáciu bude skutočne odvážené množstvo na váhe objednávateľa. Pri odvoze vieme zabezpečiť nakladanie prepravných súprav čelným kolesovým nakladačom. V prípade odvozu suchého popolčeka požadujeme zabezpečiť, aby prepravovaný suchý materiál neprášil pri prevoze – celozaplachtovaná súprava alebo zakapotovaný kontajner.